smcproject/ml-wiki-sentences huggingface dataset:
കേരളീയനായ ചിത്രകാരനായിരുന്നു മോപ്പസാങ് വാലത്ത് (1965 - 11 ഫെബ്രുവരി 2025).
കേരള ലളിത കലാ അക്കാദമിയുടെ പ്രത്യേക പുരസ്കാരം 1982  ൽ ലഭിച്ചിട്ടുണ്ട്.
ജലച്ചായം മാധ്യമമാക്കിയായിരുന്നു പ്രധാനമായും ചിത്ര രചന നടത്തിയിരുന്നത്.
നെടുമ്പാശ്ശേരി വിമാനത്താവളത്തിലെ കലാമണ്ഡലം ഗോപിയുടെ നവ രസങ്ങളുടെ ചിത്രീകരണം ഏറെ ശ്രദ്ധേയമായിരുന്നു.
എറണാകുളം ചേരാനെല്ലൂർ സ്വദേശിയായ അദ്ദേഹം കോട്ടയം പുത്തനങ്ങാടി ഐശ്വര്യ ഗാർഡൻസിലായിരുന്നു താമസം.
പ്രശസ്ത ചരിത്രകാരൻ വി.വി.കെ.വാലത്തിന്റെ മകനാണ്.
എറണാകുളം സെന്റ് ആൽബർട്സ് കോളേജിലെ പഠനകാലത്തുതന്നെ വരയിലേക്കു കടന്നു.
കോളജ് പഠനകാലത്തു സുഹൃത്തുക്കൾക്കു ഷർട്ടിൽ ഫാബ്രിക് പെയിന്റിംഗ് ചെയ്തുകൊടുത്തായിരുന്നു തുടക്കം.
പിന്നീട് ജലച്ചായ ചിത്രങ്ങളിലേക്ക് മാറി.
കേരള ലളിതകലാ അക്കാദമിയുടെയും ചിത്രകലാ പരിഷത്തിന്റെയും നിരവധി ക്യാമ്പുകളിലും പ്രദർശനങ്ങളിലും പങ്കെടുത്തു.
കഥകളിയുടെയും കേരളീയ രംഗകലകളുടെയും ജലച്ചായ രചനകളിലൂടെ മോപ്പസാങ് ചിത്രങ്ങൾ പ്രസിദ്ധമാണ്.
1982ൽ ലളിതകലാ അക്കാദമിയുടെ പ്രത്യേക ബഹുമതി നേടിയിരുന്നു.
എൻ.ബി.എസി ൽ ദീർഘകാലം പബ്ളിക്കേഷൻ മാനേജരായി ജോലി ചെയ്തു.
സ്വയം വിരമിച്ച് മുഴുവൻ സമയ ചിത്രകാരനായി.
എഴുത്തുകാരൻ സോക്രട്ടീസ് വാലത്ത് , ഐൻസ്റ്റിൻ വാലത്ത് എന്നിവർ സഹോദരങ്ങളാണ്.
ന്യൂമോണിയ ബാധിച്ച് 11 ഫെബ്രുവരി 2025 ന് കൊച്ചിയിൽ വച്ച് മരണമടഞ്ഞു.
ഭാര്യ മിനി.
മകൻ ചിത്രകാരൻ വാൻഗോവ്.
മകൾ ഏയ്ഞ്ചൽ പുരസ്കാരങ്ങൾ 1982ൽ ലളിതകല അക്കാദമിയുടെ പ്രത്യേക ബഹുമതി അവലംബം ↑ https://www.mathrubhumi.com/literature/news/moppasang-valath-death-1.10333122
ചൂണ്ട (ചലച്ചിത്രം)
പ്രൊഡക്ഷൻ എക്സിക്യൂട്ടീവ്.
ശശി ഗുരുവായൂർ.
2003 മാർച്ച് 28നു ഇ സിരീഷ് നിർമ്മിച്ച് പുറത്തിറങ്ങിയ ചിത്രമാണ് ചൂണ്ട .
ഇതിന്റെ കഥ, തിർക്കഥ, സംഭാഷണം എന്നിവ കലവൂർ രവികുമാർ ആണ് രചിച്ചത്.
സംവിധാനം  വേണുഗോപൻ.
ജിഷ്ണു , സിദ്ദീഖ് , ഗീതു മോഹൻദാസ് തുടങ്ങിയവർ പ്രധാനവേഷമിട്ട ഈ ചിത്രത്തിൽ യൂസഫലി യുടെ വരികൾക്ക് മോഹൻ സിതാര ഈണം പകർന്നു.
താരം വേഷം ജിഷ്ണു ദേവൻ ഗീതു മോഹൻദാസ് മോഹിനി വർമ്മ സിദ്ദീഖ് വർഗീസ് പഞ്ഞിക്കാരൻ നിയാസ് ബക്കർ ജോസഫ് നിത്യ ദാസ് അനിത ഒടുവിൽ ഉണ്ണികൃഷ്ണൻ വാസു ടി.പി മാധവൻ ഗോപാലൻ മാമുക്കോയ വിജയൻ സുധീഷ് മാധവൻ അനൂപ് ശങ്കർ സുജിത ഗംഗ
പാട്ട് പാട്ടുകാർ രാഗം ആയിരം ദൈവങ്ങളൊന്നായ്‌ ചൊരിയുന്ന മധു ബാലകൃഷ്ണൻ , സംഘം ഒഴുകി ഒഴുകി വന്ന മൊഴികളേ യേശുദാസ് പാതിരാ നിലാവും ജോത്സ്ന പാതിരാ നിലാവും ജോത്സ്ന സുനിൽ പാതിരാ നിലാവും [M] സുനിൽ പറന്നു പറന്നു ജോത്സ്ന താമരക്കണ്ണാ വിധു പ്രതാപ് , രാധിക തിലക് തയിർ കുടം അനൂപ്‌ കുമാർ തയിർ കുടം പുഷ്പവതി കുറിപ്പ്
ലാലു അലക്സ് ആയിരുന്നു വർഗീസ് പഞ്ഞിക്കരനായി നിർദ്ദേശിച്ചിരുന്നത് അവലംബം പുറത്തേയ്ക്കുള്ള കണ്ണികൾ ചൂണ്ട ഇന്റർനെറ്റ് മൂവി ഡാറ്റാബേസിൽ യൂറ്റ്യൂബിൽ
ചൂണ്ട
വിനീത് ശ്രീനിവാസൻ ഇംഗ്ലീഷ് വിലാസം https://ml.wikipedia.org/wiki/Vineeth_Sreenivasan
മലയാള സിനിമയിലെ യുവഗായകനും അഭിനേതാവും സംവിധായകനുമാണ് വിനീത് ശ്രീനിവാസൻ .
കണ്ണൂർ ജില്ലയിലെ കൂത്തുപറമ്പ് സ്വദേശിയാണ്.
1984 ഒക്ടോബർ 1ന് ഉത്തര മലബാറിലെ തലശ്ശേരിയിൽ നടൻ ശ്രീനിവാസന്റെയും വിമലയുടെയും മൂത്തമകനായി വിനീത് ജനിച്ചു.
അദ്ദേഹത്തിന്റെ അനുജൻ ധ്യാനും ഇപ്പോൾ അറിയപ്പെടുന്ന നടനാണ്.
കൂത്ത
നിർമ്മലഗിരി റാണി ജയ് ഹയർസെക്കൻഡറി സ്കൂളിൽ ഹൈസ്കൂൾ വിദ്യാഭ്യാസം നേടിയ  ശേഷം ചെന്നൈ കെ.ജി.ജി. കോളേജിൽ നിന്നും മെക്കാനിക്കൽ എൻജിനീയറിംഗ് ബിരുദം നേടി.
2003 -ൽ കിളിച്ചുണ്ടൻ മാമ്പഴം എന്ന സിനിമയിലെ കസവിന്റെ തട്ടമിട്ട് എന്നതാണ് ആദ്യ ചലച്ചിത്രഗാനം .
തുടർന്ന് നിരവധി സിനിമകളിൽ പാടി.
2005 -ൽ പുറത്തിറങ്ങിയ ഉദയനാണു താരം എന്ന ചിത്രത്തിൽ സ്വന്തം പിതാവ് അഭിനയിച്ച നൃത്ത രംഗത്തിനുവേണ്ടി പാടിയ കരളേ കരളിന്റെ കരളേ എന്ന ഗാനം ഏറെ ശ്രദ്ധേയമായി .
ഓമനപ്പുഴ കടപ്പുറത്ത് ( ചാന്തുപൊട്ട് ), എന്റെ ഖൽബിലെ ( ക്ലാസ്മേറ്റ്സ് ) എന്നീ ഗാനങ്ങൾ വിനീതിനെ കൂടുതൽ ജനപ്രിയനാക്കി.
മലയാളി എന്ന മ്യൂസിക് ബാൻഡിലും അംഗമാണ്.
2008ൽ പുറത്തിറങ്ങിയ സൈക്കിൾ എന്ന ചിത്രത്തിലെ നായകവേഷത്തിലൂടെയാണ് വിനീത് ചലച്ചിത്രാഭിനയരംഗത്ത് അരങ്ങേറ്റം കുറിച്ചത്.
വിനീത് സംവിധാനം ചെയ്ത ആദ്യ ചലച്ചിത്രമാണ് 2010 -ൽ പുറത്തിറങ്ങിയ മലർവാടി ആർട്സ് ക്ലബ് .
ജന്മനാടായ തലശ്ശേരിയുടെ പശ്ചാത്തലത്തിൽ വിനീത് തിരക്കഥയോരുക്കി സംവിധാനം ചെയ്ത രണ്ടാമത്തെ ചിത്രം തട്ടത്തിൻ മറയത്ത് ഏറെ ശ്രദ്ധിക്കപ്പെടുകയും മികച്ച വിജയം നേടുകയും ചെയ്തു.
2012 ഒക്ടോബർ 18-ന് പയ്യന്നൂർ സ്വദേശി നാരായണന്റെയും ഉഷയുടെയും മകളായ ദിവ്യയെ കണ്ണൂരിൽ വെച്ച് വിവാഹം ചെയ്തു .
അഭിനയിച്ച ചിത്രങ്ങൾ നമ്പർ വർഷം ചിത്രം കഥാപാത്രം 1 2008 സൈക്കിൾ റോയ് 2 2009 മകന്റെ അച്ഛൻ മനു 3 2011 ട്രാഫിക് റെയ്ഹാൻ 4 2011 ചാപ്പാ കുരിശ് അൻസാരി 5 2012 പത്മശ്രീ ഭരത് ഡോക്ടർ സരോജ് കുമാർ ശ്യാം 6 2014 ഓം ശാന്തി ഓശാന ഡോ. പ്രസാദ് വർക്കി 7 2014 ഓർമ്മയുണ്ടോ ഈ മുഖം ഗൗതം 8 2015 ഒരു വടക്കൻ സെൽഫി ജാക്ക് ട്രാക്കർ 9 2015 ഒരു സെക്കൻഡ് ക്ലാസ് യാത്ര നന്ദു 10 2015 കുഞ്ഞിരാമായണം കുഞ്ഞിരാമൻ 11 2016 ജേക്കബിന്റെ സ്വർഗ്ഗരാജ്യം യൂസഫ് ഷാ 12 2016 ഒരു മുത്തശ്ശി ഗദ സക്കറിയ (ചെറുപ്പകാലം) 13 2017 എബി എബി 14 2017 ആന അലറലോടലറൽ ഹാഷിം സംവിധാനം ചെയ്ത ചിത്രങ്ങൾ വർഷം ചിത്രം അഭിനേതാക്കൾ കുറിപ്പുകൾ 2010 മലർവാടി ആർട്സ് ക്ലബ് നിവിൻ പോളി , മാളവിക വേൽസ്, ഭഗത് മാനുവൽ , അപൂർവ്വ ബോസ് വിനീതിന്റെ ആദ്യ സംവിധായക സംരംഭം 2012 തട്ടത്തിൻ മറയത്ത് നിവിൻ പോളി , ഇഷ തൽവാർ, ശ്രീനിവാസൻ , അജു വർഗ്ഗീസ് , ഭഗത് മാനുവൽ , അപർണ നായർ മികച്ച സംവിധായകൻ (നാമനിർദ്ദേശം) സിമ്മ അവാർഡ് മികച്ച പിന്നണിഗായകൻ - നാമനിർദ്ദേശം സിമ്മ അവാർഡ് 2013 തിര ശോഭന , ധ്യാൻ ശ്രീനിവാസൻ 2016 ജേക്കബിന്റെ സ്വർഗ്ഗരാജ്യം നിവിൻ പോളി , രഞ്ജി പണിക്കർ
2022 ഹൃദയം പ്രണവ് മോഹൻലാൽ , കല്യാണി പ്രിയദർശൻ , ദർശന രാജേന്ദ്രൻ 2024 വർഷങ്ങൾക്ക് ശേഷം പ്രണവ് മോഹൻലാൽ,ധ്യാൻ ശ്രീനിവാസൻ,അജു വർഗീസ്,കല്യാണി പ്രിയദർശൻ,ബേസിൽ ജോസഫ്
, ഷൂട്ടിംഗ് നടന്നുകൊണ്ടിരിക്കുന്നു' അവലംബം ↑ തട്ടത്തിൻ മറയത്ത്-മികച്ച പ്രതികരണം ↑ പുതു തലമുറയുടെ സിനിമ ↑ കാഴ്ചയുടെ പൊൻകസവുതട്ടം ↑ ഇതും കാണുക വിനീത് ശ്രീനിവാസൻ പുറമേയ്ക്കുള്ള കണ്ണികൾ
ഇന്റർനെറ്റ് മൂവി ഡാറ്റാബേസിൽ നിന്ന് വിനീത് ശ്രീനിവാസൻ
കേരളവർമ്മ വലിയ കോയിത്തമ്പുരാൻ ഇംഗ്ലീഷ് വിലാസം https://ml.wikipedia.org/wiki/Kerala_Varma_Valiya_Koil_Thampuran കേരളവർമ്മ വലിയ കോയിത്തമ്പുരാൻ, ചങ്ങനാശ്ശേരി ലക്ഷ്മീപുരം കൊട്ടാരം
മലയാളഭാഷയിലെ പ്രശസ്തനായ കവിയും ഉപന്യാസകാരനുമായിരുന്നു കേരളകാളിദാസൻ എന്ന അപരനാമധേയത്തിൽ അറിയപ്പെട്ടിരുന്ന കേരളവർമ്മ വലിയ കോയിത്തമ്പുരാൻ .
(ജനനം - 1845 ഫെബ്രുവരി 19, മരണം - 1914 സെപ്റ്റംബർ 22).
കേരളത്തിലെ ചങ്ങനാശ്ശേരി ലക്ഷ്മീപുരം കൊട്ടാരത്തിലാണ് അദ്ദേഹം ജനിച്ചത്.
തിരുവിതാംകൂറിന്റെ മാതൃസ്ഥാനമായി കരുതിയിരുന്ന ആറ്റിങ്ങൽ മഹാറാണി ഭരണി തിരുനാൾ ലക്ഷ്മി ബായിയെ 1859-ൽ വിവാഹം ചെയ്യുകയും വലിയ കോയിത്തമ്പുരാനാവുകയും ചെയ്തു.
വളരെക്കാലം തിരുവിതാംകൂറിലെ പാഠപുസ്തകസമിതിയുടെ അദ്ധ്യക്ഷനുമായിരുന്നു അദ്ദേഹം.
ജനനം, ബാല്യം, വിവാഹം
ചങ്ങനാശ്ശേരി ലക്ഷ്മിപുരം കൊട്ടാരത്തിലെ പൂരം തിരുനാൾ ദേവി അംബ തമ്പുരാട്ടിയുടെയും ചെറിയൂർ മുല്ലപ്പള്ളി നാരയണൻ നമ്പൂതിരിയുടെയും പുത്രനായി 19 ഫെബ്രുവരി 1845(കൊല്ലവർഷം  1020  കുംഭം  10 -ന്  ജനിച്ചു ) -ൽ പൂയം നക്ഷത്രത്തിൽ  ജാതനായി.
അദ്ദേഹത്തിന്റെ  മൂലകുടുംബം പരപ്പനാട്ടു രാജകുടുംബമാണ് .1788-ൽ മൈസൂർ രാജാവായിരുന്ന ടിപ്പു സുൽത്താന്റെ മലബാർ പടയോട്ട കാലത്ത് രാജകുടുംബം തിരുവിതാംകൂറിലേക്ക്  പാലായനം ചെയ്യുകയും കാർത്തികതിരുനാൾ മഹാരാജാവിന്റെ ആശ്രയത്വത്തിൽ ചങ്ങാനാശേരി നീരാഴി കൊട്ടാരത്തിൽ താമസമാവുകയും ചെയ്തു.
പരപ്പനാടുനിന്നും വന്നുചേർന്ന തമ്പുരാട്ടിമാരിൽ ഒടുവിലത്തെ തമ്പുരാട്ടിയുടെ മകനായ രാജരാജ വർമ തമ്പുരാൻ വഞ്ചി കുടുംബത്തിലെ (തിരുവിതാംകൂർ രാജകുടുംബത്തിലേക്ക് മാവേലിക്കരയിൽ നിന്നും ദത്തെടുത്ത രണ്ടു സഹോദരിമാരിൽ മൂത്തവരായ റാണി ലക്ഷ്മീഭായി) ലക്ഷ്മിഭായി തിരുമനസ്സിനെ വിവാഹം കഴിച്ചു .
അതുമൂലമാണ് കേരളവർമ്മ" വലിയ കോയിത്തമ്പുരാൻ" ആയത്.
ചങ്ങനാശ്ശേരി ലക്ഷമീപുരം കൊട്ടാരത്തിലെ കുടുംബവഴക്ക് നിമിത്തം കേരളവർമ്മയുടെ ശാഖ ഹരിപ്പാട് കാർത്തികപ്പള്ളി കോയിക്കൽ കൊട്ടാരത്തിൽ അഭയം പ്രാപിച്ചു.
പിന്നീട് ആയില്യം തിരുനാൾ രാമവർമ്മയുടെ സഹായത്തോടെ കേരള വർമ്മയുടെ മൂത്തസഹോദരൻ അനന്തപുരം കൊട്ടാരം എന്ന പ്രശസ്തമായ കോവിലകം പണികഴിപ്പിച്ചു.
വലിയകോയിത്തമ്പുരാന്റെ മാതൃസഹോദരീപുത്രിയായ അംബാദേവി തമ്പുരാട്ടിയുടെ മകനാണ് കേരളപാണിനി എ.ആർ.രാജരാജവർമ്മ എന്ന കൊച്ചപ്പൻ തമ്പുരാൻ.
"എ"എന്ന അക്ഷരം സൂചിപ്പിക്കുന്നത് ഹരിപ്പാട് അനന്തപുരം കൊട്ടാരത്തിനെയാണ്.
സ്വാതി തിരുനാൾ മഹാരാജാവിന്റെ പിതാവായ രാജ രാജ വർമ്മ വലിയ കോയിത്തമ്പുരാൻ കേരളവർമ്മ വലിയകോയി തമ്പുരാന്റെ അമ്മയുടെ അമ്മാവനായിരുന്നു.
പഠനത്തിലും വിനോദത്തിലും ഒരുപോലെ മികവു കാണിച്ചിരുന്ന തമ്പുരാൻ നാടകങ്ങൾ, കാവ്യങ്ങൾ, ചമ്പുക്കൾ, സിദ്ധാന്തകൗമുദി ചിത്രമീമാംസ, ശാസ്ത്രഗ്രന്ഥങ്ങൾ തുടങ്ങിയവ പരിശീലിച്ചു .
മാവേലിക്കര കൊട്ടാരത്തിൽ നിന്നും ദത്തെടുത്ത രണ്ടു സഹോദരിമാരിൽ ആറ്റിങ്ങൽ മൂത്തതമ്പുരാട്ടി തമ്പുരാട്ടിയായിത്തീർന്ന ഭരണി തിരുനാൾ ലക്ഷ്മി ബായി തമ്പുരാട്ടിയെ 1859-ൽ 14-ആം വയസ്സിൽ തമ്പുരാൻ വിവാഹം കഴിച്ചു.
വിവാഹാനന്തരം തമ്പുരാന്റെ വിദ്യാഭ്യാസം കൂടുതൽ പുരോഗതി പ്രാപിച്ചു .
കൊട്ടാരത്തിൽ എത്തിച്ചേരുന്ന പണ്ഡിത വരേണ്യരുമായി കൂടുതൽ ഇടപഴുകാൻ അവസരം ലഭിച്ചപ്പോൾ ഉപരിപഠനത്തിൽ തമ്പുരാന് താൽപര്യം വർദ്ധിച്ചു വേദാന്തം, തർക്കശാസ്ത്രം, വ്യാകരണം തുടങ്ങിയവയിൽ അഗ്രഗണ്യനായി. ' ഡോക്ടർ വെയറിങ്ങിന്റെ '  ശിക്ഷണത്തിൽ ഇംഗ്ലീഷ് വിദ്യാഭ്യാസം നേടി .
ഇവർക്ക് മക്കളുണ്ടായിരുന്നില്ല.
സ്വാതി തിരുനാളിനു ശേഷം രാജാവായിരുന്ന ഉത്രം തിരുനാളിന്റെ (1846–1860) കാലശേഷം ആയില്യം തിരുനാൾ അധികാരമേറ്റ സമയമായിരുന്നു.
ആദ്യകാലങ്ങളിൽ മഹാരാജാവുമായി അടുത്ത ബന്ധം പുലർത്തിയിരുന്ന കേരള വർമ്മയെ 1875-ൽ രാജ്യദ്രോഹകുറ്റം ചുമത്തി അറസ്റ്റു ചെയ്തു.
ആറ്റിങ്ങൽ മൂത്തറാണിയായിരുന്നിട്ടും ലക്ഷ്മി ബായിക്ക് തന്റെ ഭർത്താവിനെ തടങ്കലിൽ നിന്നും മോചിപ്പിക്കാനായില്ല.
കേരളവർമ്മയിൽ നിന്നും വിവാഹമോചനം നേടാനും വേറെ വിവാഹത്തിനും മഹാരാജാവും കൊട്ടാരത്തിലുള്ള മറ്റുള്ളവരും റാണിയെ വളരെയധികം നിർബന്ധിക്കുകയുണ്ടായെങ്കിലും റാണി എല്ലാ എതിർപ്പുകളേയും അതിജീവിച്ച് കേരളവർമ്മയ്ക്കായി കാത്തിരുന്നു.
ആസമയത്തും ഇളയ രാജാവായിരുന്ന വിശാഖം തിരുനാൾ റാണിയേയും കേരള വർമ്മയേയും സഹായിച്ചിരുന്നു.
രണ്ടു വർഷങ്ങൾക്കുശേഷം അദ്ദേഹത്തെ ഹരിപ്പാട്ട് അനന്തപുരം കൊട്ടാരത്തിലെ വീട്ടു തടങ്കലിൽ കഴിയുന്നതിനനുവദിച്ചു.
കേരള വർമ്മയ്ക്ക് ആലപ്പുഴ കൊട്ടാരത്തിലും അനന്തപുരം കൊട്ടാരത്തിലും അസ്വതന്ത്ര ജീവിതം നയിക്കേണ്ടി വന്നു.
ആ അവസരത്തിലാണ് മയൂര സന്ദേശമെന്ന മലയാളത്തിലെ പ്രസിദ്ധ സന്ദേശകാവ്യം എഴുതുന്നതിനുള്ള പ്രേരണയുണ്ടായത്.
അനന്തപുരത്തെ കൊട്ടാരത്തിൽ താമസിക്കുന്ന കാലത്താണ് ഹരിപ്പാട് ക്ഷേത്രദർശനവേളയിൽ മയിലിനെ കാണുകയും അത് അദ്ദേഹത്തിന് മയൂര സന്ദേശമെന്ന കാവ്യം ഒരുക്കാൻ പ്രേരണയായി.
(അദ്ദേഹത്തെ പാർപ്പിച്ചിരുന്ന അനന്തപുരത്തെ ഡാണവ്(ജയിൽ)ൻറെ പഠിപ്പുര നിന്ന പ്രദേശം ഡാണാപ്പടി എന്നറിയപ്പെടുന്നു).
കാളിദാസൻറെ "അഭിജ്ഞാന ശാകുന്തളം" നാടകം മലയാളത്തിലേക്ക് ആദ്യമായി കേരള വർമ്മയാണ് തർജ്ജിമ ചെയ്തത് ഇതുമൂലം അദ്ദേഹത്തിന് "കേരള കാളിദാസൻ" എന്ന പദവി ലഭിച്ചു.
കാളിദാസൻറെ മേഘസന്ദേശത്തെ അനുസരിച്ചാണ് മയൂരസന്ദേശമെന്ന സന്ദേശ കാവ്യം മലയാളത്തിലുണ്ടായത്.
ദ്വിതീയാകഷരപ്രാസമുളള 141 മനോഹരശ്ലോങ്ങളാണ് ഇതിലുളളത്.
പൂർവ്വഭാഗം ഹരിപ്പാട്ടുനിന്ന് തിരുവനന്തപുരത്തേക്ക് പോകുവാനുളള മാർഗ്ഗത്തിൻറെ വിവരണമാണ്, ഉത്തര ഭാഗത്ത് തിരുവനന്തപുരവർണ്ണനയും പ്രിയതമയ്ക്കുളള സന്ദേശവുമാണ്.
വെറും 48 ദിവസം കൊണ്ട് എഴുതി തീർത്തതാണ് ഈ കൃതി.
ബന്ധനമോചനത്തിനു ശേഷം 14 വർഷം കഴിഞ്ഞാണ് ഈ കൃതി രചിക്കുന്നത്.
ഈ കൃതിയുടെ പ്രകാശന കാലത്ത് സഹൃദയൻമാർ ഇതിനെ ഉല്ലാസത്തോടെയാണ് സ്വാഗതം ചെയ്തത്.
1880-ൽ ആയില്യം തിരുനാൾ നാടു നീങ്ങുകയും അനുജൻ വിശാഖം തിരുനാൾ രാജാവാകുകയും ചെയ്തു.
അധികാരത്തിലേറ്റ് വിശാഖം തിരുനാൾ ആദ്യം ചെയ്തത് കേരള വർമ്മയെ വീട്ടു തടങ്കലിൽ നിന്നും മോചിപ്പിക്കുകയും തിരുവനന്തപുരത്ത് കൂട്ടി കൊണ്ടു വരികയും ചെയ്തു.
കേരള വർമ്മയെ ജയിലിൽ അടച്ചതും അതിനെ സമർത്ഥമായി ലക്ഷ്മി ബായി എതിർത്തതുമായ കാര്യങ്ങൾ വിക്ടോറിയ രാജ്ഞി അറിയുകയുണ്ടായി.
അതിനെ തുടർന്ന് ഭരണി തിരുനാളിനു 1881-ൽ ഓർഡർ ഓഫ് ദ ക്രൗൺ ഓഫ് ഇന്ത്യയും , കേരള വർമ്മയ്ക്ക് 1885-ൽ ഓർഡർ ഓഫ് ദ സ്റ്റാർ ഓഫ് ഇന്ത്യയും നൽകി ബഹുമാനിച്ചു.
ജീവചരിത്രം - പ്രധാന സംഭവങ്ങൾ 1855 അമ്മാവൻ രാജരാജവർമ്മയോടൊത്ത് തിരുവനന്തപുരത്തേക്ക് പുറപ്പെട്ടു 1859 ഏപ്രിൽ 24 ലക്ഷ്മീബായിത്തമ്പുരാട്ടിയെ വിവാഹം കഴിച്ച് വലിയ കോയിത്തമ്പുരാൻ ആയി.
1861 തിരുനാൾ പ്രബന്ധം രചിച്ചു; ഉത്രം തിരുനാൾ (മാർത്താണ്ഡവർമ്മ II) രാജാവ് നാടു നീങ്ങി.
1865 തുലാഭാരശതകം രചന; എഡിൻബറോ രാജകുമാരനെ സന്ദർശിച്ചു.
1866 ഗുരുവായുപുരേശസ്തവം 1867 ടെക്സ്റ്റ് ബുക്ക് കമ്മിറ്റി അംഗം 1868 ടെക്സ്റ്റ് ബുക്ക് കമ്മിറ്റി അദ്ധ്യക്ഷൻ 1872 ആയില്യം തിരുനാളിന്റെ കൂടെ ബറോഡ, കാശി യാത്ര 1877 ആഗസ്റ്റ് 4 രാജ്യദ്രോഹക്കുറ്റത്തിനു് തടവിലാക്കപ്പെട്ടു 1880 ക്ഷമാപണസഹസ്രം , യമപ്രണാമശതകംഇവ രചിച്ചു; ആയില്യം തിരുനാളിന്റെ (രാമവർമ്മ IV) ചരമം, വിശാഖം തിരുനാൾ (രാമവർമ്മ V) ഭരണമേറ്റെടുത്തു.
വീട്ടുതടങ്കലിൽനിന്നു മോചനം 1881 ലക്ഷ്മീബായിക്കു സി.ഐ. ബിരുദം 1882 മദിരാശി ഗവർണർ ഗ്രാന്റ് ഡഫിനെ സന്ദർശിച്ചു, ശാകുന്തളം , നക്ഷത്രമാല 1883 മദിരാശി സർവ്വകലാശാല ഫെല്ലോ, തുടർന്നു് സെനറ്റ് അംഗം 1885 വിശാഖം തിരുനാൾ അന്തരിച്ചു 1888 വ്യാഘ്രാലയേശശതകം 1889 വിശാഖവിജയം 1890 എം.അർ.
എ.എസ്. ബിരുദം 1891 ഭാഷാപോഷിണി സഭാദ്ധ്യക്ഷൻ 1893 അമരുകശതകം മണിപ്രവാളം 1894 അക്ബർ (നോവൽ 1895 എഫ്. അർ.
എച്ച്.എസ്., സി.എസ്.ഐ എന്നീ ബിരുദങ്ങൾ; മയൂരസന്ദേശം , മഹച്ചരിതസംഗ്രഹം 1898 നാട്ടുഭാഷകളെ സംബന്ധിച്ച് സർക്കാരിന്റെ ഉപദേശകൻ 1900 വിശാഖവിജയം സമ്പൂർണ്ണരൂപത്തിൽ 1901 മഹാറാണിയുടെ ചരമം 1902 അന്യാപദേശശതകം 1905 ഷഷ്ട്യബ്ദപൂർത്തി ആഘോഷം 1909 സാഹിത്യലോകത്തുനിന്നും വിരമിച്ചു.
1912 ഒരു സാഹിത്യവേദിയിൽ അവസാനമായി പങ്കെടുത്തു.
1913 'പരപ്പനാട്ടു വലിയ രാജാവ്' ആയി.
1914 സെപ്തംബർ 22 ചരമം മരണം
1914 സെപ്തംബറിൽ അദ്ദേഹം തിരുവനന്തപുരത്തുനിന്നു് വൈക്കത്തപ്പനെ തൊഴാനായി ഭാഗിനേയനും വത്സലശിഷ്യനുമായ കേരളപാണിനി എ.ആർ. രാജരാജവർമ്മയോടൊപ്പം കാറിൽ പുറപ്പെട്ടു.
18-ആം തീയതി ഹരിപ്പാട് അനന്തപുരം കൊട്ടാരത്തിലെത്തി അവിടെ രണ്ടുദിവസം തങ്ങി ബന്ധുജനങ്ങളെയെല്ലാം കണ്ടു.
സെപ്തംബർ 20നു് കുടുംബാംഗങ്ങളോടൊപ്പമിരുന്നു് ഭക്ഷണം കഴിച്ചതിനുശേഷം തിരിച്ച് തിരുവനന്തപുരത്തേക്കു പുറപ്പെട്ടു.
കായംകുളം കുറ്റിത്തെരുവ്‌ ജങ്‌ഷനിൽ വച്ച് നായ കുറുകെ ചാടി, കാർ മറിഞ്ഞു.
1914 സെപ്‌തംബർ 20നായിരുന്നു അപകടം.
22ന്‌ അദ്ദേഹം അന്തരിച്ചു.
ഭാരതത്തിൽ ആദ്യമായി ഒരു റോഡപകടത്തിൽ മരിച്ച വ്യക്തിയാണ് അദ്ദേഹം.
ആധുനികമലയാളസാഹിത്യത്തിന്റെ പ്രവേശഗോപുരമായി അഞ്ചുദശകത്തോളം തിളങ്ങിനിന്ന അദ്ദേഹത്തിന്റെ മൃതദേഹം സമസ്തബഹുമതികളോടും കൂടെ മാവേലിക്കരയിൽ സംസ്കരിക്കപ്പെട്ടു.
ആ മഹാപണ്ഡിതന്റെ വേർപാടിൽ ജനം ആസകലം ദുഃഖിച്ചു.
പരേതനെ പ്രകീർത്തിച്ചു് പത്രങ്ങൾ മുഖപ്രസംഗങ്ങൾ എഴുതി.
നാടൊട്ടുക്കും അനുശോചനയോഗങ്ങൾ ചേർന്നു.
വള്ളത്തോളും ഉള്ളൂരും അടക്കം പല കവികളും വിലാപകാവ്യങ്ങൾ എഴുതി.
വിവേകോദയം മാസികയിൽ കുമാരനാശാൻ ഇങ്ങനെയാണു് കേരളവർമ്മയുടെ മഹത്ത്വം വിലയിരുത്തിയതു്: "മലയാളികൾ എല്ലാം ഒന്നുപോലെ, ജാതിമതഭേദം കൂടാതെ ഇത്ര നിഷ്കപടമായി സ്നേഹിക്കയും ബഹുമാനിക്കയും ഇത്ര കൃതജ്ഞതയോടുകൂടി സ്മരിക്കയും ചെയ്യുന്നതായി കേരളത്തിൽ മറ്റൊരു മഹാപുരുഷൻ ഉണ്ടെന്നു ഞങ്ങൾക്കു തോന്നുന്നില്ല. പാണ്ഡിത്യം, കവിത്വം, സൗജന്യം, ഔദാര്യം, കുലം, ശീലം, ഐശ്വര്യം ഇവയുടെയെല്ലാം ഇതുപോലെയുള്ളൊരു സമ്മേളനം നമുക്ക് ഇനി എന്നു കാണാൻ കഴിയും? കേരളമേ! നിന്റെ മഹാദീപം അസ്തമിച്ചു; നീ അന്ധകാരത്തിലായി."
കൃതികൾ കവിത മണിപ്രവാളശാകുന്തളം (വിവർത്തനം 1882 ) മയൂരസന്ദേശം ( 1894 ) ദൈവയോഗം ( 1909 ) അമരുകശതകം അന്യാപദേശശതകം സംസ്കൃതകാവ്യങ്ങൾ വിശാഖവിജയം,(1889) ക്ഷമാപണ സഹസ്രം(1880) യമപ്രണാമശതകo ശ്രീപദ്മനാഭപദപദ്മശതകം ഉപന്യാസം സന്മാർഗ്ഗ സമഗ്രഹം ( 1889 ) വിജ്ഞാനമഞ്ജരി ( 1932 ) സന്മാർഗ്ഗ പ്രദീപം ( 1939 ) നോവൽ അക്ബർ ( 1894 ) അവലംബം ↑ ↑ http://2mil-indianews.blogspot.ae/2010/01/life-and-times-of-rani-lakshmi-bayi.html ↑ ↑ ↑ Modern Indian Literature An Anthology - KM George - Volum I, Surveys Poems - First Published in 1982, Sahitya Akademi, New Delhi, ISBN 81-7201-324-8 ↑ The India List and India Office List 1905 -  Office of the Secretary of State for India in Council - St James Park, SW,  London Harrison And Sons ↑ ‘എ ആർ
രാജരാജവർമ’,  ഭാഗീരഥി അമ്മ തമ്പുരാനും എം രാഘവവർമ രാജായും
പൊയ്‌കയിൽ യോഹന്നാൻ Poykayil Sree kumara gurudevan Poykayil Sree kumara gurudevan പൊയ്‌കയിൽ യോഹന്നാൻ
ഇരുപതാം നൂറ്റാണ്ടിന്റെ തുടക്കത്തിൽ കേരളത്തിലെ കീഴാളജനങ്ങളുടെ കഷ്ടപ്പാടുകളെ ഗാനരൂപത്തിൽ പൊതുജനങ്ങൾക്കിടയിൽ അവതരിപ്പിച്ച സാമൂഹികനേതാവും പ്രത്യക്ഷ രക്ഷാ ദൈവഭ വിശ്വാസികൾക്ക് ദൈവവും ആയിരുന്നു പൊയ്കയിൽ യോഹന്നാൻ എന്ന പൊയ്കയിൽ ശ്രീകുമാരഗുരുദേവൻ (1879-1938).
ഇദ്ദേഹം പൊയ്കയിൽ അപ്പച്ചൻ എന്നും അറിയപ്പെടുന്നു.
പ്രത്യക്ഷ രക്ഷാ ദൈവ സഭ എന്ന മതത്തിന്റെ സ്ഥാപകനുമാണ്
1921, 1931 എന്നീ വർഷങ്ങളിൽ ശ്രീമൂലം പ്രജാസഭയിലേക്കു തിരഞ്ഞെടുക്കപ്പെട്ടിട്ടുണ്ട്.
യോഹന്നാന്റെ ചെറുപ്പകാലത്തു തന്നെ കുടുംബം ക്രിസ്തുമതത്തിൽ ആയിരുന്നു  പിൽക്കാലത്ത് അദ്ദേഹം പ്രമുഖ ക്രൈസ്തവ സഭകളിൽ അറിയപ്പെടുന്ന ഉപദേശിയു൦ മികച്ച പ്രഭാഷകനുമായി അറിയപ്പെട്ടെങ്കിലു൦ ക്രൈസ്തവ സഭകളിൽ നടമാടിയ ജാതീയവിവേചനങ്ങൾ മൂല൦ ക്രിസ്തു മത൦ ഉപേക്ഷിച്ചു പിന്നീട് ക്രൈസ്തവനും ഹിന്ദുവുമല്ലാത്ത ആദിയർജനത, അടിമ സന്തതി അഥവാ ആദിദ്രാവിഡർ എന്ന ആശയം അദ്ദേഹം ഉയർത്തിപ്പിടിച്ചു .
അദ്ദേഹം തന്റെ ആശയങ്ങൾ സഞ്ചാര പ്രസംഗങ്ങളിലൂടെയു൦ പാട്ടുകളിലൂടെയു൦ പ്രഭാഷണങ്ങളിലൂടെയു൦ പ്രചരിപ്പിച്ചു .
മധ്യതിരുവിതാംകൂറിൽ തിരുവല്ല താലൂക്കിൽ ഇരവിപേരൂർ എന്ന ഗ്രാമത്തിൽ 1879 ഫെബ്രുവരി 17-ന് (കൊല്ലവർഷം 1054 കുംഭം 5) മല്ലപ്പള്ളി പുതുപറമ്പിൽ കണ്ടൻ, പൊയ്കയിൽ വീട്ടിൽ കുഞ്ഞുളേച്ചി എന്നിവരുടെ മൂന്നാമത്തെ മകനായി പറയസമുദായത്തിൽപ്പെട്ട മന്നിക്കൽപൊയ്കയിൽ എന്ന  കുടുംബത്തിലാണ് ഇദ്ദേഹം ജനിച്ചത്.
(അടിമ ജാതിയിൽപ്പെട്ടവർക്ക് നല്ല പേരുകൾ വിളിക്കുന്നതിൽ വിലക്കേർപ്പെടുത്തിയിരുന്നു. അലക്കിയുണക്കിയ വസ്ത്രം ധരിക്കുന്നതിൽ വിലക്കേർപ്പെടുത്തിയിരുന്നു. മുട്ടിനു താഴെ വസ്ത്രം ധരിക്കുന്നതിന് വിലക്കേർപ്പെടുത്തിയിരുന്നു. സ്ത്രീകൾക്ക് മാറു മറയ്ക്കുന്നതിന് വിലക്കേർപ്പെടുത്തിയിരുന്നു.  നല്ല ഭാഷ സംസാരിക്കുന്നതിൽ വിലക്കേർപ്പെടുത്തിയിരുന്നു. വേദം കേട്ടാൽ ചെവിയിൽ ഈയം ഉരുക്കിയൊഴിക്കുമായിരുന്നു. വേദം ഉച്ഛരിച്ചാൽ നാവ് അറുക്കുമായിരുന്നു.) ഈസ്റ്റിന്ത്യാ കമ്പനി അവരുടെ വേല ജോലികൾക്ക് അടിമകളെ ഉപയോഗിക്കുന്നതിന് ഇവരോട് ആശയവിനിമയത്തിന് ചുമതലപ്പെടുത്തിയവരാണ് മതപ്രചാരകരായി മാറുകയും ക്രിസ്തുമതത്തെ അടിമജാതികളുടെ ഇടയിൽ പ്രചരിപ്പിച്ചതിലൂടെ ഈസ്റ്റിന്ത്യാ കമ്പനിക്ക് കുറഞ്ഞ വേതനത്തിൽ ജോലിക്കാരെ കിട്ടുകയും ക്രിസ്തുമത പ്രചരണവും നടക്കും എന്ന ( ഒരു വെടിക്ക് രണ്ടു പക്ഷിയെന്ന) സംവിധാനം നിലവിൽ കൊണ്ടുവന്നത്).
കുമാരൻ എന്ന് വിവക്ഷിക്കപ്പെടുന്ന കൊമരൻ എന്നായിരുന്നു യോഹന്നാന്റെ ആദ്യകാലനാമം.
തമ്പുരാൻറെ മതം ഏതാണോ അതാണ് അടിയാൻറെയും മതം എന്ന സ്ഥിതിയായിരുന്നു നിലവിലുണ്ടായിരുന്നത്.
ചെറുപ്പം മുതലേ മേലാളർ തറവാട്ടിൽ കന്നുകാലിനോട്ടവും മറ്റുമായി കഴിഞ്ഞു.
1891-ൽ എഴുത്തും വായനും വശമാക്കിയ കുമാരൻ തൻറെ ചങ്ങാതിമാരെയും പഠിപ്പിക്കുവാൻ ശ്രദ്ധ പുലർത്തിയിരുന്നു.
മിഷണിമാർ വിതരണം ചെയ്ത ലഘുലേഖകൾ വായിച്ച് കേൾപ്പിക്കുകയും അത് വിശദീകരിച്ച് കൊടുക്കുകയും ചെയ്തിരുന്നു.
ഇത് അറിഞ്ഞ ശങ്കരമംഗലം കുടുംബക്കാർ അവരുടെ പള്ളിയിൽ ചേർക്കുകയുണ്ടായി.
(ക്രിസ്ത്യാനിയായ ഒരു ജന്മിയുടെ ഉപദേശപ്രകാരമാണ് ഈ കുടുംബം മാർത്തോമാ സഭയിൽ ചേർന്നതെന്നു പറയപ്പെടുന്നു.
തേവർക്കാട്ട് പള്ളിക്കൂടത്തിൽനിന്ന് കഷ്ടിച്ച് എഴുതാനും വായിക്കാനും പഠിച്ചു.
മാർത്തോമ്മാ സഭയിലെ മറ്റു പതിനാറ് ഉപദേശിമാരോടൊപ്പം വേർപാടുസഭയിൽ ചേർന്നു.
പൊയ്കയിൽ യോഹന്നാൻ ഉപദേശി എന്നറിയപ്പെട്ടു.
പാട്ടെഴുതാനും പാടാനും പ്രത്യേകകഴിവുണ്ടായിരുന്നു യോഹന്നാന്.
സുവിശേഷങ്ങളിൽ പാണ്ഡിത്യവും വാദപ്രതിവാദസാമർഥ്യവും പ്രകടിപ്പിച്ച അദ്ദേഹം മികച്ച പ്രഭാഷകനായി വളരെ വേഗം പ്രശസ്തനായി.
എന്നാൽ മതപരിവർത്തനം ചെയ്തിട്ടും കേരളത്തിലെ ക്രൈസ്തവസഭകളിൽ ജാതിവ്യവസ്ഥ നിലനിൽക്കുന്ന സ്ഥിതിയായിരുന്നു.
പറയൻ യോഹന്നാൻ എന്നും പുലയൻ യോഹന്നാൻ എന്നും അദ്ദേഹത്തെ പള്ളികളിൽ പരിഹസിച്ചിരുന്നു.
കൂടാതെ ഇത്തരം പരിവർത്തിതക്രൈസ്തവർക്കുവേണ്ടി പ്രത്യേകം പള്ളികൾ പണിതതും അദ്ദേഹം എതിർത്തു.
ഇതിനെ തുടർന്ന് യോഹന്നാനെ സഭയിൽ നിന്നും പുറത്താക്കി.
ജന്മിതവ്യവസ്ഥയിൽ നിന്നും മോചനം ലഭിക്കുവാനായി ക്രൈസ്തവമതം സ്വീകരിച്ച അധസ്ഥിതർക്കെതിരേ സഭയുടെ ഉള്ളിൽ തന്നെയുള്ള ഉച്ചനീചത്വങ്ങൾക്കെതിരേ യോഹന്നാൻ ശക്തമായി പോരാടി.
അക്കാലത്ത് പുല്ലാടടുത്ത് പുലരിക്കാട്ടെ ക്രിസ്തീയസെമിത്തേരിയിൽ കീഴ്ജാതിക്കാരന്റെ ശവം സംസ്കരിച്ചതിൽ ഉയർന്ന ക്രൈസ്തവർ പ്രതിഷേധമുണ്ടാക്കി.
ഒരു ദളിതക്രൈസ്തവയുവതിയും സവർണ്ണക്രൈസ്തവയുവാവും തമ്മിലുള്ള വിവാഹം യോഹന്നാൻ നടത്തിക്കൊടുത്തതിലും എതിർപ്പുണ്ടായി.
അവശതയനുഭവിക്കുന്ന ജനവിഭാഗങ്ങൾക്ക് ഒരു പുത്തനുണർവ് നൽകുന്നതായിരുന്നു യോഹന്നാന്റെ ആശങ്ങൾ.
ഇത്തരം സാധാരണക്കാരിലൂടെ യോഹന്നാൻ നടത്തിയ സമരങ്ങളെ അക്കാലത്ത് അടിലഹള എന്നു വിളിച്ചിരുന്നു.
തന്റെ സമരപോരാട്ടങ്ങൾ ബന്ധുവായ കൊച്ചുകാലായിൻ പത്രോസ്സിന്റെ സഹായത്തോടെ മുമ്പോട്ടു കൊണ്ടുപോയി.
ഇദ്ദേഹത്തിന്റെ പ്രസംഗം നടക്കുന്ന സ്ഥലങ്ങൾ ക്രിസ്ത്യാനികളാൽ ആക്രമിക്കപ്പെട്ടു.
പിന്നീട് യോഹന്നാന്റെ പ്രസംഗം നടക്കുന്ന എല്ലായിടങ്ങളിലും അക്രമം ഒരു പതിവായി മാറി.
യോഹന്നാന്റേയും അനുയായികളുടേയും പേരിൽ കള്ളക്കേസുകൾ ഉണ്ടാക്കി.
അവരെ അറസ്റ്റു ചെയ്തുവെങ്കിലും, നിരപരാധിത്വം മനസ്സിലായ കോടതി വെറുതെവിടുകയാണുണ്ടായത്.
പ്രത്യക്ഷരക്ഷാദൈവസഭ
അദ്ദേഹം മാർത്തോമാസഭ വിട്ട് ബ്രദറൺ സഭയിൽ ചേർന്നു.
എന്നാൽ സഭയുടെ വിവേചനം അയിത്തജാതികളെ സംഘടിപ്പിച്ച് ജാതിവ്യവസ്ഥക്കെതിരെ കലാപം തുടരാൻ അദ്ദേഹത്തിന് പ്രചോദനമായി.
ബൈബിൾ ചരിത്രത്തിൽ നിന്നും വ്യതിചലിച്ച് തദ്ദേശിയരുടെ തനത് ചരിത്രമായ അടിമ ചരിത്രം സംസാരിച്ചു തുടങ്ങുകയും അയിത്തത്തിനും ജാതിക്കും എതിരെ പ്രോബധനം നൽകിക്കൊണ്ട് പുതിയൊരു മാനവ സമൂഹത്തെ സൃഷ്ടിച്ചെടുക്കുന്നതിലും വേലയ്ക്ക് മതിയായ കൂലി വേണമെന്നും സമയനിഷ്ഠ വേണമെന്ന വാദത്തോടും അമർഷം പൂണ്ട ജന്മികൾ പൊയ്കയ്ക്കെതിരെ പടയൊരുക്കം ആരംഭിച്ചു.
അടിമ ജനത കൂട്ടത്തോടെ പൊയ്കയുടെ പിന്നാലെ ഇറങ്ങിത്തിരിച്ചപ്പോൾ നിരവധി ദളിത് ക്രിസ്ത്യൻ പള്ളികൾ പൂട്ടിപ്പോവുകയുണ്ടായി.
കൂടാതെ
ബൈബിൾ ഈ തലമുറയ്ക്കുള്ളതല്ലെന്നും യേശു വീണ്ടും വരികയില്ലെന്നുമുള്ള പ്രഖ്യാപനവും തുടർന്ന് ആയിരക്കണക്കിന് ബൈബിൾ അഗ്നിക്കിരയാക്കിയതും പൊയ്കയുടെ യോഗസ്ഥലങ്ങൾ തേടിപിടിച്ച് ആക്രമിക്കുവാൻ ഇടയാക്കി.
ഇത് അടി ലഹള യെന്ന പേരിൽ അറിയപ്പെട്ടു.
പൊയ്കയിൽ യോഹന്നാൻ ബ്രിട്ടനെതിരെയും ജർമ്മനിക്കനു കൂലമായും പ്രസംഗിക്കുന്നു എന്ന വ്യാജ പരാതിയിൽ വാദം കേൾക്കുന്നതിനിടെ ജഡ്ജിയുടെ ചോദ്യത്തിനുത്തരമായി തൻറെ പ്രസ്ഥാനത്തിൻറെ പേര് പ്രത്യക്ഷ രക്ഷ ദൈവ സഭ യെന്ന് പ്രഖ്യാപിക്കുന്നത്.
1909-ൽ ഇരവിപേരൂരിൽ പ്രത്യക്ഷ രക്ഷാ ദൈവസഭ എന്ന വേർപാടുസഭ സ്ഥാപിച്ചു .
കേരളത്തിലെ അയിത്തജാതിക്കാരുടെ വിമോചനപ്രസ്ഥാനമായി പ്രത്യക്ഷരക്ഷാദൈവസഭ അറിയപ്പെട്ടു.
അധഃകൃതരുടെ മതപരിവർത്തനത്തിനുശേഷമുള്ള ഒരു പ്രൊട്ടസ്റ്റന്റ് മതവിഭാഗമായിരുന്നു പ്രത്യക്ഷ രക്ഷാ ദൈവസഭ എന്നും പറയപ്പെടുന്നു.
ആദിയർ ജനത യെന്ന അടിസ്ഥാനസങ്കല്പത്തിൽ ഉപജാതിവ്യത്യാസമില്ലാതെ നിലവിലുള്ള എല്ലാ മതസങ്കല്പങ്ങളേയും നിരാകരിച്ച് ഒരു ‘ജനത'യെന്ന നിലപാട് സ്വീകരിക്കുന്നു.
പ്രത്യക്ഷരക്ഷാദൈവസഭ സ്വന്തമായി ആരാധനാലയങ്ങളും, വിദ്യാലയങ്ങളും സ്ഥാപിച്ചു.
മാരാമൺ എന്ന സ്ഥലത്തു നിന്നും പതിനായിരങ്ങൾ അടങ്ങുന്ന ഒരു ജാഥ യോഹന്നാൻ സഭയുടെ കേന്ദ്രമായ ഇരവിപേരൂരിലേക്കു നടത്തിയിരുന്നു.
ഈ ഘോഷയാത്ര പിന്നീട് ചരിത്രത്തിൽ സ്ഥാനം പിടിക്കുകയുണ്ടായി.
സഭയുടെ വളർച്ച് സവർണ്ണരായ ക്രിസ്ത്യാനികളിൽ അസൂയയും ദേഷ്യവും വളർത്തി.
തിരുവല്ലക്കടുത്തുള്ള വെട്ടിയാട്ട് എന്ന സ്ഥലത്ത് പ്രത്യക്ഷരക്ഷാദൈവസഭയുടെ ഒരു യോഗത്തെ ക്രിസ്ത്യാനികൾ കൂട്ടമായി ആക്രമിച്ചു.
അക്രമത്തിൽ ഒരു സ്ത്രീ കൊല്ലപ്പെട്ടു.
ഈ സംഭവം പിന്നീട് വെട്ടിയാട്ട് അടിലഹള എന്നറിയപ്പെട്ടു.
സാമൂഹ്യപ്രവർത്തനങ്ങൾ
1921,1931 എന്നീ കൊല്ലങ്ങളിൽ അധഃസ്ഥിതരുടെ പ്രതിനിധിയായി യോഹന്നാൻ ശ്രീമൂലം പ്രജാസഭയിലേക്ക് തിരഞ്ഞെടുക്കപ്പെട്ടു.
പ്രഭാഷണം, നിവേദനം, സദസ്സ്, എന്നിവയിലൂടെ അവകാശങ്ങൾ നേടിയെടുക്കാനായിരുന്നു അദ്ദേഹം പരിശ്രമിച്ചത്‍.
ഭൂരഹിതർക്ക് ഭൂമി നൽകുക, താണജാതിയിൽപ്പെട്ടവർക്ക് വിദ്യാലയങ്ങളിൽ പ്രവേശനം അനുവദിക്കുക, സർക്കാർ സർവ്വീസിൽ സംവരണം നൽകുക തുടങ്ങിയ വിപ്ലവകരമായ ആവശ്യങ്ങൾ യോഹന്നാൻ ശ്രീമൂലം പ്രജാസഭയുടെ മുന്നിൽ വെച്ചു.
സർക്കാരിന്റെ അനുമതിയോടെ അയിത്തജാതിക്കാർക്കായുള്ള ആദ്യത്തെ ഇംഗ്ലീഷ് വിദ്യാലയം അദ്ദേഹം തിരുവിതാംകൂറിൽ ആരംഭിച്ചു.
സ്ത്രീസമത്വത്തിന് വേണ്ടിയും അദ്ദേഹം പ്രവർത്തിച്ചു.
അപ്പച്ചന്റെ കാഴ്ച്ചപാടുകൾ യോഗങ്ങളിൽ പാടി ഉറപ്പിച്ച പാട്ടുകളിലാണ്.
2006-ൽ  വി.വി. സ്വാമി, ഇ.
വി. അനിൽ എന്നിവർ ചേർന്ന് ഇദ്ദേഹത്തിന്റെ പാട്ടുകൾ ശേഖരിച്ച് പൊയ്കയിൽ അപ്പച്ചന്റെ പാട്ടുകൾ 1905-1939 എന്ന പുസ്തകമായി പുറത്തിറക്കിയിട്ടുണ്ട്.
ജൂലിയ ന്യൂമാർ ഇംഗ്ലീഷ് വിലാസം https://ml.wikipedia.org/wiki/Julie_Newmar
ജൂലിയ ന്യൂമാർ (ജൂലിയ ചാലെയ്ൻ ന്യൂമെയർ, ജനനം: ആഗസ്റ്റ് 16, 1933) ഒരു അമേരിക്കൻ അഭിനേത്രിയും, നർത്തകിയും, ഗായികയുമായിരുന്നു.
ഒട്ടനവധി നാടക, തിരശീല, ടെലിവിഷൻ വേഷങ്ങളിലൂടെ അറിയപ്പെട്ട അവർ എഴുത്തുകാരി, റിയൽ എസ്റ്റേറ്റ് രംഗത്തെ പ്രധാനി എന്നീ നിലകളിലും പ്രശസ്തയാണ്.
1958 ൽ ബ്രോഡ്വേ നിർമ്മാണക്കമ്പനിയുടെ ദ മാര്യേജ്-ഗോ-റൌണ്ട് എന്ന നാടകത്തിലെ കത്രീൻ സ്വെഗ് എന്ന വേഷം അവതരിപ്പിച്ചതിന്റെ പേരിൽ ഒരു നാടകത്തിലെ മികച്ച ഫീച്ചർ നടിക്കുള്ള ടോണി അവാർഡ് കരസ്ഥമാക്കുകയും 1961-ൽ പുറത്തിറങ്ങിയ ഈ നാടകത്തിന്റെ ചലച്ചിത്രാവിഷ്കാരത്തിൽ ഇതേ വേഷം അവതരിപ്പിക്കുകയും ചെയ്തു.
1960 കളിൽ ബാറ്റ്മാൻ (1966-1967) എന്ന ടെലിവിഷൻ പരമ്പരയിൽ കാറ്റ് വുമൺ എന്ന കഥാപാത്രത്തെ രണ്ടു സീസണുകളിൽ അവതരിപ്പിച്ചു.
പ്രാദേശിക നാടകവേദികളിലെ അവരുടെ മറ്റു വേഷങ്ങളിൽ 1956 ൽ സീഗ്ഫെൽഡ് ഫോളീസിലെ വേഷവും ഡാം യാങ്കീസ് (1961) എന്ന നാടകത്തിലെ ലോള, ഇർമാ ഡൌസിലെ (1965) ഇർമ എന്നീ വേഷങ്ങളും ഉൾപ്പെടുന്നു.
ജോർജ്ജ് മൈക്കിൾസിന്റെ 1992 ലെ സിംഗിളായ “ടൂ ഫങ്കി” എന്ന സംഗീത ആൽബത്തിൽ ന്യൂമർ പ്രത്യക്ഷപ്പെട്ടിരുന്നു.
1995 ൽ “ടു വോങ് ഫൂ, താങ്ക്സ് ഫോർ എവിരിതിംഗ്! ജൂലി ന്യൂമർ” എന്ന ചിത്രത്തിൽ ജൂലിയ ന്യൂമറായിത്തന്നെ അതിഥി വേഷത്തിൽ പ്രത്യക്ഷപ്പെട്ടിരുന്നു.
“ ബാറ്റ്മാൻ: റിട്ടേൺ ഓഫ് ദ ക്യാപ്ഡ് ക്രൂസേഡേഴ്സ് ” (2016), “ ബാറ്റ്മാൻ vs. ടൂ-ഫെയ്സ് ” (2017) എന്നീ ആനിമേറ്റഡ് ഫീച്ചർ ചിത്രങ്ങളിൽ അവർ ശബ്ദം കടം കൊടുക്കുകയും ഒപ്പം ബാറ്റ്മാൻ എന്ന ടെലിവിഷൻ പരമ്പരയിൽ വേഷമിട്ട് 50 വർഷങ്ങൾക്കുശേഷം ക്യാറ്റ് വുമൺ എന്ന അതേ കഥാപാത്രത്തെ ഈ സിനിമയിൽ അവതരിപ്പിക്കുകയുണ്ടായി.
1933 ഓഗസ്റ്റ് 16 ന് കാലിഫോർണിയയിലെ ലോസ് ആഞ്ചലസിൽ ഡോൺ, ഹെലൻ (ജെസ്മർ) ന്യൂമെയർ എന്നിവരുടെ മൂന്നു കുട്ടികളിൽ മൂത്തയാളായാണ് ജൂലിയ ന്യൂമാർ ജനിച്ചത്.
ലോസ് ഏഞ്ചലസ് സിറ്റി കോളേജിലെ ഫിസിക്കൽ എജ്യുക്കേഷൻ ഡിപ്പാർട്ട്മെന്റിന്റെ തലവനായിരുന്നു ജൂലിയയുടെ പിതാവ്.
1920കളിൽ നാഷണൽ ഫുട്ബോൾ ലീഗിലെ 1926 ലോസ് ആഞ്ചലസ് ബുക്കനേഴ്സിൽ അദ്ദേഹം പ്രൊഫഷണലായി അമേരിക്കൻ ഫുട്ബോൾ കളിച്ചിരുന്നു.
അവരുടെ സ്വീഡിഷ്-ഫ്രഞ്ച് പിന്തുടർച്ചയുള്ള മാതാവ് ഒരു ഫാഷൻ ഡിസൈനറായിരുന്നു.
ചലേയ്ൻ എന്ന ഔദ്യോഗിക നാമം ഉപയോഗിച്ചിരുന്ന അവർ പിന്നീട് ഒരു റിയൽ എസ്റ്റേറ്റ് നിക്ഷേപകയായി മാറി.
ന്യൂമാറിന് പീറ്റർ ബ്രൂസ് ന്യൂമെയർ (ജനനം, 1935), എഴുത്തുകാരനും രോഗപര്യവേക്ഷകനും വീഞ്ഞു നിർമ്മാതാവുമായ ജോൺ എ. ന്യൂമെയെർ (ജനനം, 1940) ഉൾപ്പെടെ രണ്ട് ഇളയ സഹോദരന്മാരാണുള്ളത്.
ചെറുപ്പത്തിൽത്തന്നെ നൃത്ത പരിശീലനം ചെയ്തിരുന്ന ന്യൂമാർ, പതിനഞ്ചാമത്തെ വയസ്സിൽ ലോസ് ആഞ്ചലസ് ഓപ്പറ കമ്പനിയിൽ ബാലെ നർത്തകിയായി തിളങ്ങിയിരുന്നു.
നർത്തകിയെന്ന നിലയിൽ സിനിമകളിലെ ചെറുതും അപ്രധാനവുമായ കഥാപാത്രങ്ങളെ അവതരിപ്പിച്ചുതുടങ്ങിയ ന്യൂമാർ, സ്ലേവ്സ് ഓഫ് ബാബിലോൺ (1953), സെർപന്റ് ഓഫ് ദ നൈൽ (1953) തുടങ്ങിയ ചിത്രങ്ങളിൽ നർത്തകിയുടെ വേഷം ചെയ്തിരുന്നു.
ദ ബാന്റ് വാഗൺ (1953), ഡെമിട്രിയസ് ആന്റ് ദ ഗ്ലാഡിയേറ്റേർസ് (1954) എന്നിങ്ങനെയുള്ള നിരവധി ചിത്രങ്ങളിൽ അവർ നർത്തകിയായി തിളങ്ങിയിരുന്നു.
പത്തൊമ്പതാം വയസിൽ യൂണിവേഴ്സൽ സ്റ്റുഡിയോയിൽ നൃത്തസംവിധായികയായും നർത്തകിയായും ജോലിചെയ്തിരുന്നു.
ന്യൂമാർ 1977 ആഗസ്റ്റ് 5 ന് ഒരു അഭിഭാഷകനായിരുന്ന ജെ. ഹോൾട്ട് സ്മിത്തിനെ വിവാഹം കഴിച്ച് ടെക്സാസിലെ ഫോർട്ട് വർത്തിലേയ്ക്കു താമസം മാറുകയും 1984 ൽ വേർപിരിയുന്നതുവരെ അവിടെ താമസിക്കുകയും ചെയ്തു.
അവലംബം ↑ ↑ ↑ 1940 United States Federal Census for Los Angeles County, California, accessed on ancestry.com on 26 January 2013 ↑ Newmeyer family genealogy site Archived 2017-12-01 at the Wayback Machine , newmeyer.com; accessed October 10, 2014.
ഫാസിസം എന്നത് ഒരു തരം സമഗ്രാധിപത്യ രാഷ്ട്രീയനേതൃത്വമാണ്, ഇപ്രകാരമുള്ള ഭരണകൂടങ്ങളുടെ അടിസ്ഥാനം യുദ്ധകേന്ദ്രീകൃത സമീപനം, വീരാരാധന, ഒരു പൊതു ശത്രുവിനെതിരെ ഒരു ജനതയെയോ രാഷ്ട്രത്തെയോ ഏകീകരിക്കൽ തുടങ്ങിയ ആശയങ്ങളിൽ ഊന്നിയുറച്ച കൊണ്ടുള്ളതാണ്.
ഇത് പ്രാമാണിത്ത ദേശീയവാദത്തിൽ അധിഷ്ഠിതമായ ഒരു തീവ്രരാഷ്ട്രീയവാദമാണ്‌.